শিখ ধর্মগ্রন্থ
শিখ ধর্মগ্রন্থ হলো শিখধর্মের মূল বিধি-বিধানাবলীর আকড়। প্রধান শিখ ধর্মগ্রন্থ হল আদি গ্রন্থ (প্রথম ধর্মগ্রন্থ), যাকে সাধারণত গুরু গ্রন্থ সাহিব বলা হয়। শিখদের দ্বিতীয় সবচেয়ে গুরুত্বপূর্ণ ধর্মগ্রন্থ হল "দশম গ্রন্থ"। এই দুটিই শিখ গুরুদের দ্বারা লিখিত বা অনুমোদিত পাঠ্য নিয়ে গঠিত। শিখধর্মের মধ্যে "শ্রী গুরু গ্রন্থ সাহিব" বা আদি গ্রন্থ কেবল একটি ধর্মগ্রন্থ নয়। শিখরা এই গ্রন্থকে (পবিত্র গ্রন্থ) জীবন্ত গুরু বলে মনে করে। পবিত্র পাঠ্যটি ১,৪৩০ পৃষ্ঠায় বিস্তৃত এবং এতে শিখ ধর্মের গুরুদের দ্বারা উচ্চারিত প্রকৃত শব্দ ছাড়াও হিন্দুধর্ম ও ইসলাম ধর্ম সহ অন্যান্য ধর্মের অন্যান্য সাধুদের কথাও রয়েছে।